b'\n_START_ARTICLE_\nPauli Ny\n_START_PARAGRAPH_\nPauli Johannes Ny (8. kes\xc3\xa4kuuta 1940 Pieks\xc3\xa4m\xc3\xa4ki \xe2\x80\x93 30. kes\xc3\xa4kuuta 2016) oli suomalainen pikajuoksija. Ny voitti 100 metrin juoksun Suomen mestaruuden vuosina 1962 (aika 10,8) ja 1963 (10,6) sek\xc3\xa4 200 metrin Suomen mestaruuden 1963 (21,3). Pohjoismaiden mestaruuskilpailuissa h\xc3\xa4n oli toinen 100 metrill\xc3\xa4 vuonna 1963 (aika 10,7). Nyn enn\xc3\xa4tys 100 metrill\xc3\xa4 oli 10,5 (1962) ja 200 metrill\xc3\xa4 21,3 (1963). 100 metrin parhaan aikansa Ny juoksi Bratislavassa, T\xc5\xa1ekkoslovakiassa 19. syyskuuta 1962 ja se sivusi kolme vuotta vanhaa Pentti Rekolan tekem\xc3\xa4\xc3\xa4 Suomen enn\xc3\xa4tyst\xc3\xa4._NEWLINE_Vuosina 1959\xe2\x80\x931963 Pauli Ny paransi Suomen viestimaajoukkueen kanssa 4\xc2\xa0\xc3\x97\xc2\xa0100 metrin Suomen enn\xc3\xa4tyst\xc3\xa4 nelj\xc3\xa4 kertaa._NEWLINE_Seuratasolla Pauli Ny edusti helsinkil\xc3\xa4ist\xc3\xa4 Lauttasaaren Pyrint\xc3\xb6\xc3\xa4.'